open-index/open-wikipedia-markdown huggingface dataset:
Οροπέδιο Ντέκκαν

Το **Οροπέδιο Ντέκκαν** είναι ένα ευρύτατο υψίπεδο στην Ινδία, που δεσπόζει στο μεγαλύτερο μέρος του κεντρικού και περισσότερο του νοτίου τμήματος της χώρας. Με υψόμετρο που ξεκινά από τα 100 μ. βόρεια, φθάνει τα 1000 μ. στα νότι-δυτικα, με μια ελαφρά κλίση προς τα ανατολικά, σε σχήμα τριγώνου αντίστροφου με εκείνο που παρουσιάζει η ινδική χερσόνησος.

## Γενικά
Το οροπέδιο Ντέκκαν, που το όνομά του στη σανσκριτική είναι *Ντάκσινα*, ( *dákṣiṇa* = νότια, χώρα του νότου), οριοθετείται βόρεια από τον ποταμό Νερμπουντά, της πεδιάδας του Γάγγη, νότια από τον ποταμό Κρίσνα και δυτικά και ανατολικά από τους ορεινούς όγκους (οροσειρές) των δυτικών και ανατολικών Γκατς αντίστοιχα, καλύπτοντας ένα ευρύ φάσμα των οικοτόπων της ινδικής αυτής περιοχής. Το οροπέδιο αποστραγγίζεται από δύο κύριους ποταμούς,με τους παραποτάμους τους, που διαρρέουν αυτό στο κεντρικό και νότιο τμήμα του, ο ποταμός Γκοντάβαρι και ο ποταμός Κρίσνα, που και εκ της ανατολικής κλίσης του, εκβάλουν και οι δύο στον Κόλπο της Βεγγάλης. Το δε κλίμα που παρατηρείται σ΄ αυτό είναι από ημιάνυδρο, δυτικά, μέχρι έντονο τροπικό, ανατολικά.
Στον πολιτικό χάρτη το οροπέδιο Ντέκκαν εκτείνεται σε περισσότερες από οκτώ ομόσπονδες πολιτείες της Ινδίας.

## Γεωλογία
Από γεωλογικής άποψης το οροπέδιο Ντέκκαν θεωρείται το αρχαιότερο έδαφος της Ινδικής χερσονήσου. Αποτελείται κυρίως από μεταμορφωμένα πετρώματα διαφόρων χρονικών σταδίων, η ηλικία των οποίων κυμαίνεται από 300 μέχρι 500 εκατομμύρια χρόνια. 
Μετά τον έντονο σεισμό του 1957 έπαψε να χαρακτηρίζεται ως περιοχή σχετικής σεισμικής σταθερότητας.

## Παραπομπές

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.195.

## Εξωτερικοί σύνδεσμοι

*Καταστροφή κατά μήκος του οροπεδίου Ντέκκαν
*Φωτογραφίες οροπεδίου Ντέκκαν
*Δυναστείες του Ντέκκαν
*Οροπέδιο Ντέκκαν πληροφορίες

Κατηγορία:Οροπέδια της Ινδίας
2119 Σβαλ

Ο **Σβαλ (Schwall)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,024. Ανακαλύφθηκε το 1930 από τον Γερμανό αστρονόμο Μαξ Βολφ και τον Ιταλό αστρονόμο Μάριο Φερρέρο, που παρατηρούσαν από τη Χαϊδελβέργη, και πήρε το όνομά του προς τιμή του Γερμανού μηχανικού και νυκτερινού βοηθού στο αστεροσκοπείο Άουγκουστ Σβαλ (*August Schwall*, 1877-1947).

## Φυσικά χαρακτηριστικά
Τα φυσικά χαρακτηριστικά του Σβαλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σβαλ
Μύκινες

Το νησί **Μύκινες** () είναι το δυτικότερο και το δέκατο τρίτο μεγαλύτερο σε έκταση νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 10,3 τ.χλμ.. Στη δυτική ακτή του νησιού υπάρχει ο μοναδικός οικισμός, ο οποίος ονομάζεται επίσης Μύκινες και έχει πληθυσμό 13 κατοίκους (εκτίμηση 1-2025).

Οι ακτές του νησιού έχουν χαρακτηριστεί ως σημαντικές περιοχές για τα πουλιά από την *[[BirdLife International]]*, λόγω της σημασίας τους ως τόπου αναπαραγωγής για τα θαλασσοπούλια, ειδικά των αρκτικών θυελλοπουλιών (50.000 ζευγάρια), μυχών (2.500 ζευγάρια), υδροβατών (50.000 ζευγάρια), Σούλα (του Βορά) (Northern gannet) (200 ζευγάρια), θαλασσοκοράκων (250 ζευγάρια), τριδακτυλόγλαρων (23.000 ζευγάρια), Φρατέρκουλα του Ατλαντικού (125.000 ζευγάρια), λεπτοραμφόκεπφων (9.500 ζευγάρια) και κέπφους (200 ζευγάρια).

thumb|300px|Χάρτης του νησιού

## Παραπομπές


## Εξωτερικοί σύνδεσμοι
* faroeisland.dk 

Μύκινες
Σκούβοϊ

Το **Σκούβοϊ** () είναι το δέκατο τέταρτο μεγαλύτερο σε έκταση νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 10 τ.χλμ.. Στο νησί υπάρχει μόνο ένας οικισμός, ο οποίος ονομάζεται επίσης Σκούβοϊ, στην ανατολική ακτή του νησιού με πληθυσμό 30 κατοίκους (εκτίμηση 1-2025). 

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των αρκτικών θυελλοπουλιών (50.000 ζευγάρια), μυχών (10.000 ζευγάρια), υδροβατών (20.000 ζευγάρια), ληστόγλαρων (25 ζευγάρια), Φρατέρκουλα του Ατλαντικού (40.000 ζευγάρια), λεπτοραμφόκεπφων (135.000 ζευγάρια), κέπφους (150 ζευγάρια) και σιγλίγουρων (40 ζευγάρια).

thumb|300px|Χάρτης του Σκούβοϊ

## Παραπομπές


## Εξωτερικοί σύνδεσμοι
* faroeisland.dk 

Κατηγορία:Νησιά των Νήσων Φερόες
Πανελλήνιο πρωτάθλημα ανώμαλου δρόμου ανδρών 1936

Tο **[[Πανελλήνιο πρωτάθλημα ανώμαλου δρόμου ανδρών]] του 1936** διεξήχθη στην Αθήνα με διοργανωτή στον ΣΕΓΑΣ στις 23 Φεβρουαρίου 1936. Νικητής σύλλογος αναδείχθηκε ο **[[Πειραϊκός Σύνδεσμος]].** Προηγήθηκαν τα τοπικά και περιφερειακά πρωταθλήματα ανωμάλου δρόμου, οι νικητές των οποίων προκρίθηκαν στον τελικό.

## Το πρωτάθλημα Αττικής

Το περιφερειακό πρωτάθλημα Αττικής διεξήχθη στα Τουρκοβούνια, στα περίχωρα της Σχολής Ευελπίδων και στο Ξεροπήγαδο, με εκκίνηση το γυμναστήριο του Πανελλήνιου, την Κυριακή 9 Φεβρουαρίου. Η διαδρομή είχε μήκος 7.200μ και ήταν η εξής: Πανελλήνιος - οδός Ηρώων - Σχολή Ευελπίδων - Ξεροπήγαδο - Τουρκοβούνια και επιστροφή. Μετείχαν άνω των 50 δρομέων, από τους οποίους τερμάτισαν 44 αθλητές από επτά συλλόγους της Αθήνας, του Πειραιά και της Χαλκίδας, από τους οποίους πέντε βαθμολογήθηκαν και στο ομαδικό. Ο συναγωνισμός υπήρξε έντονος και οι τρεις πρώτοι δρομείς τερμάτισαν με διαφορά ελάχιστων δευτερολέπτων. Στο ομαδικό επικράτησε ο Πειραϊκός.

### Αποτελέσματα
**Ατομικός αγώνας 7.200μ**
# **Κωνσταντίνος Γούτης ([[Πειραϊκός Σύνδεσμος]]): 21.49**
# Χρύσανθος Τσουκαλάς (Παναθηναϊκός): 21.51
# Κωνσταντίνος Αρβανίτης (Παναθηναϊκός): 21.52
# Στέφανος Στεφάνου (ΑΕΚ): 22.09
# Βλάχος (ΑΕΚ): 22.10
# Χρήστος Βαρτζάκης (Πειραϊκός Σύνδεσμος): 22.14
# Βασίλειος Μαυραπόστολος (Α.Ο. Παλαιό Φάληρο)): 22.15
# Μαγγίνας (Παναθηναϊκός): 22.18
**Ομαδικός αγώνας**
# **[[Πειραϊκός Σύνδεσμος]]: 20β.**
# Παναθηναϊκός Α.Ο.: 24β
# Πανελλήνιος Γ.Σ.: 49β.
# Εθνικός Γ.Σ.: 57β.
# Α.Ο. Παλαιό Φάληρο: 60β.
:: ΑΕΚ: δεν βαθμολογήθηκε
:: Ένωσις Χαλκίδος: δεν βαθμολογήθηκε

## Ο τελικός

### Διαδρομή - συμμετοχές
Ο τελικός αγώνας έγινε την Κυριακή 23 Φεβρουαρίου στην Αθήνα, στο Άλσος Καισαριανής, σε κυκλική διαδρομή έξι μεγάλων γύρων: πέντε των 1.360μ και έναν των 2.150μ. Μετείχαν 39 δρομείς άπό συλλόγους Αθήνας, Πειραιά, Θεσσαλονίκης και Χαλκίδας. Νικητής αναδείχθηκε ο Κ. Γούτης του Πειραϊκού, ο σύλλογος του οποίου κέρδισε και την ομαδική βαθμολογία.

### Αποτελέσματα

## Πηγές
* Εφημερίδα "Ριζοσπάστης" 10-2-1936.
* Εφημερίδα "Ριζοσπάστης" 25-2-1936.
* εφ. "Ακρόπολις", 10/2/1936, ψηφ. σελ. 224. 

Κατηγορία:Στίβος το 1936
Ανδρων
Κατηγορία:Διοργανώσεις στίβου στην Αθήνα
Έφηβος των Αντικυθήρων

Ο **Έφηβος των Αντικυθήρων** είναι χάλκινο άγαλμα της υστεροκλασικής/πρώιμης ελληνιστικής περιόδου.
## Ιστορικά στοιχεία
Ανελκύθηκε από ένα ναυάγιο του 1ου αιώνα π.Χ., το ναυάγιο των Αντικυθήρων μαζί με άλλα πολυάριθμα σημαντικά αρχαιολογικά ευρήματα.

Έχει ύψος 1,94 μέτρα και θεωρείται ότι κατασκευάστηκε την περίοδο 340 π.Χ. με 330 π.Χ. Παριστάνει ένα νέο άνδρα όρθιο και γυμνό. Οφείλει την ονομασία του στον τυχαίο εντοπισμό του, που σημειώθηκε στις αρχές του 20ου αιώνα, στον υποθαλάσσιο χώρο κοντά στο νησί των Αντικυθήρων.

## Περιγραφή
Το δεξί του χέρι βρίσκεται εκτεταμένο στα πλάγια και είναι υπερυψωμένο, δημιουργώντας την αίσθηση της κίνησης. Κρατούσε κάποιο αντικείμενο, αλλά αυτό δεν είναι γνωστό, καθώς δεν έχει διασωθεί. Το άγαλμα πιθανόν εικονίζει τον Πάρη, με το μήλο της Έριδος είτε τον Περσέα που κρατάει την κεφαλή της Μέδουσας είτε κάποιον αθλητή που κρατάει σφαίρα. Εκτίθεται στο Εθνικό Αρχαιολογικό Μουσείο.

## Εικόνες

Αρχείο:The "Antikythera Youth" (340-330 BC), Greece - panoramio.jpg
Αρχείο:Bronze statue of a youth.jpg
Αρχείο:Antikythera Ephebe Portrait.jpg
Αρχείο:Antikythera Ephebe Upper Body.jpg
Αρχείο:Statua di giovane, forse perseo o paride, in bronzo, da antikythera, attr. a euphranor, 340-330 ac ca. 04, n. x13396.jpg
Αρχείο:Statua di giovane, forse perseo o paride, in bronzo, da antikythera, attr. a euphranor, 340-330 ac ca. 01, n. x13396.jpg
Αρχείο:Statua di giovane, forse perseo o paride, in bronzo, da antikythera, attr. a euphranor, 340-330 ac ca. 08.jpg


## Παραπομπές



## Ενδεικτική Βιβλιογραφία
*Bol, P. C. 1972. *Die Skulpturen des Schiffsfundes von Antikythera.* (Berlin: Mann).
*Dafas, K. A., 2019. *Greek Large-Scale Bronze Statuary: The Late Archaic and Classical Periods*, Institute of Classical Studies, School of Advanced Study, University of London, Bulletin of the Institute of Classical Studies, Monograph, BICS Supplement 138 (London) 68-83, pls 58-71.
*Dafas, K. A., 2015. "The Casting Technique of the Bronze Antikythera Ephebe," in Z. Theodoropoulou-Polychroniadis and D. Evely (eds), *Aegis: Essays in Mediterranean Archaeology presented to Matti Egon by the scholars of the Greek Archaeological Committee* (Oxford), 137-146, figs 1-6.
*Fraser, A. D. 1928."The Antikythera Bronze Youth and a Herm-Replica", *American Journal of Archaeology* **32**.3 (July–September 1928), pp. 298–308. A Roman therm head of similar type; bibliography of early publications.
*Karouzou, S. 1968. *National Archaeological Museum Collection of Sculpture: A Catalogue* (Athens).
*Myers, Elisabeth Susan, 1999. "The Antikythera Youth in its context" Masters thesis, Louisiana State University (On-line text; pdf format).
*Stais, V., Tsountas, C., and Kourouniotis, K., 1902. "Τὰ εὑρήματα τοῦ ναυαγίου τῶν Ἀντικυθήρων," *Archaiologike Ephemeris*, 145-148.
*Svoronos, I. N., 1911. *Τὸ ἐν Ἀθήναις Ἐθνικὸν Μουσεῖον* (Athens), vol. 1.

Κατηγορία:Εκθέματα αρχαίων αγαλμάτων στο Εθνικό Αρχαιολογικό Μουσείο της Αθήνας
Κατηγορία:Αρχαιολογικά ευρήματα στην Αττική
Κατηγορία:Αρχαία ελληνικά αγάλματα
Κατηγορία:Χάλκινα γλυπτά
Κατηγορία:Γλυπτά γύμνιας
Στόρα Ντίμουν

Το **Στόρα Ντίμουν** () είναι ένα μικρό νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 2,7 τ.χλμ.. Στα νότια του νησιού υπάρχουν μερικά σπίτια με 4 κατοίκους (εκτίμηση 1-2025). Το νησί βρίσκεται νότια του Σάντοϊ και βόρεια του Σούντουροϊ. Το όνομα Στόρα Ντίμουν σημαίνει *Μεγάλη Ντίμουν* σε αντίθεση με το Λίτλα Ντίμουν που σημαίνει *Μικρή Ντίμουν*. Το νησί είναι προσβάσιμο από τη θάλασσα μόνο όταν υπάρχει καθαρός και ήρεμος καιρός, ενώ εκτελούνται τακτικά δρομολόγια με ελικόπτερο δύο φορές την εβδομάδα όλο τον χρόνο.

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (15.000 ζευγάρια), Φρατέρκουλα του Ατλαντικού (40.000 ζευγάρια) και κέπφους (50 ζευγάρια).

thumb|300px|Χάρτης του Στόρα Ντίμουν

## Παραπομπές


## Εξωτερικοί σύνδεσμοι
* faroeisland.dk 

Κατηγορία:Νησιά των Νήσων Φερόες
Κόλτουρ

Το **Κόλτουρ** () είναι ένα μικρό νησί των Νήσων Φερόες. Βρίσκεται στο Βόρειο Ατλαντικό ωκεανό και έχει έκταση 2,3 τ.χλμ.. Το Κόλτουρ έχει μόνο 1 κάτοικο (εκτίμηση 1-2018). Το νησί εγκαταλείφθηκε στη δεκαετία του 1980, από τους βοσκούς των οποίων τα κοπάδια βόσκουν στο νότιο μέρος του νησιού. Από τότε μόνο δύο άτομα έχουν επιστρέψει (το 1994), και εργάζονται για την αποκατάσταση του χωριού.

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (5.000 ζευγάρια), Φρατέρκουλα του Ατλαντικού (20.000 ζευγάρια) και κέπφους (50 ζευγάρια).

250px|μικρογραφία|αριστερά|Κόλτουρ, 2014
thumb|300px|Χάρτης του Κόλτουρ

## Παραπομπές


## Εξωτερικοί σύνδεσμοι

* faroeisland.dk 

Κατηγορία:Νησιά των Νήσων Φερόες
Πολιτειακή Γερουσία του Όρεγκον

Η **Πολιτειακή Γερουσία του Όρεγκον** (αγγλικά: *Oregon State Senate*) είναι η άνω βουλή του πολιτειακού της πολιτείας του Όρεγκον. Μαζί με την κάτω βουλή αποτελεί την Νομοθετική Συνέλευση του Όρεγκον. Υπάρχουν 30 μέλη της Πολιτειακής Γερουσίας, που εκπροσωπούν 30 περιφέρειες σε όλη την πολιτεία, έκαστη με πληθυσμό 114.000. Η Πολιτειακή Γερουσία συνέρχεται στο Πολιτειακό Καπιτώλιο του Όρεγκον στο Σάλεμ.

Οι Πολιτειακοί Γερουσιαστές του Όρεγκον υπηρετούν τετραετείς θητείες χωρίς όρια. Το 2002, το Ανώτατο Δικαστήριο του Όρεγκον αποκήρυξε το από δεκαετίας Oregon Ballot Measure 3, το οποίο περιόριζε τους Πολιτειακούς Γερουσιαστές σε δύο θητείες (οκτώ έτη).

Όπως άλλες άνω βουλές πολιτειακών και εδαφικών νομοθετικών σωμάτων και η Γερουσία των ΗΠΑ, η Πολιτειακή Γερουσία μπορεί να επιβεβαιώσει ή να απορρίψει τους διορισμούς κυβερνητών σε πολιτειακά τμήματα, επιτροπές, συμβούλια και άλλες κυβερνητικές υπηρεσίες.  

Ο παρών Πρόεδρος της Γερουσίας είναι ο Πίτερ Κόρτνεϊ από το Σάλεμ.

Το Όρεγκον, μαζί με την Αριζόνα, το Μέιν, και το Ουαϊόμινγκ, είναι μία από τις τέσσερις πολιτείες των ΗΠα οι οποίες έχουν καταργήσει το αξίωμα του Αναπληρωτή Κυβερνήτη, μια θέση η οποάι για τις περισσότερες άνω βουλές των πολιτειακών νομοθετικών σωμάτων και επίσης για το Κογκρέσο των Ηνωμένων Πολιτειών (με τον Αντιπρόεδρο) ισοδυναμεί και με την προεδρία του σώματος και κατόχου της ψήφου που διαλύει μια πιθανή ισοψηφία.
## Ορόσημα
Η Κάθρυν Κλαρκ ήταν η πρώτη γυναικα που χρημάτισε στην Γερουσία του Όρεγκον. Ανέλαβε καθήκοντα πέντε έτη προτού η 19η τροποποίηση του Συντάγματος των ΗΠΑ προστατεύσει το δικαίωμα όλων των γυναικών στις ΗΠΑ να ψηφίζουν.

## Σύνθεση

## Ανακατανομή περιφερειών
Κατά την νομοθετική συνεδρίαση του 2011, η Βουλή και η Γερουσία πέρασαν το Νομοσχέδιο 989 της Γερουσίας, το οποίο εφάρμοσε νέες νομοθετικές περιφέρειες για τις εκλογές του 2012 και εκείθεν.

### 76η Γερουσία

Η 76η Νομοθετική Συνέλευση του Όρεγκον, η οποία διεξάγει την τακτική της συνεδρίαση από το 2011 μέχρι το 2013, has the following leadership:

* **Πρόεδρος της Γερουσίας**: Πίτερ Κόρτνεϊ (Δ-11 Σαλεμ)
* **Προσωρινός Πρόεδρος**: Τζίννυ Μπέρντικ (Δ-18 Πόρτλαντ)
* **Αρχηγός της Πλεοψηφίας**: Diane Rosenbaum (Δ-21 Πόρτλαντ)
* **Αρχηγός της Μειοψηφίας**: Τεντ Φερριόλι (Ρ-30 Τζον Ντέι)

## Βλέπε επίσης
*Κατάλογος Προέδρων της Πολιτειακής Γερουσίας του Όρεγκον
*75η Νομοθετκή Συνέλευση του Όρεγκον (συνεδριάσεις 2009 και 2010)
*74η Νομοθετική Συνέλευση του Όρεγκον (συνεδριάσεις 2007 και 2008)
*Εκλογές της Γερουσίας του Όρεγκον 2008

## Παραπομπές


## Εξωτερικοί σύνδεσμοι
*Oregon State Senate
*Map of State Senate Districts
*Oregon Senate Democrats homepage

Ορεγκον
Κατηγορία:Όρεγκον
Ενδέκατη δυναστεία Φαραώ

Η **Ενδέκατη δυναστεία Φαραώ** της αρχαίας Αιγύπτου, είναι μια ομάδα Φαραώ, οι πρώτοι από τους οποίους κατατάσσονται με τις τέσσερεις προηγούμενες δυναστείες στην Πρώτη μεταβατική περίοδο, ενώ οι τελευταίοι στην περίοδο του Μέσου βασιλείου. Όλοι κυβέρνησαν από τις Θήβες.

Οι γνωστοί Φαραώ από τη  δυναστεία είναι οι ακόλουθοι:

 

Ο ισχυρισμός του Μανέθωνα ότι η 11η Δυναστεία αποτελούνταν από 16 βασιλιάδες που βασίλεψαν για 43 χρόνια, έρχεται σε αντίθεση με επιγραφές της εποχής, και τα στοιχεία από τον Κανόνα του Τορίνο, η οποία μαρτυρία και των δύο αποδεικνύει ότι την δυναστεία αποτελούσαν 7 Φαραώ οι οποίοι βασίλεψαν συνολικά 143 χρόνια. Όμως, η μαρτυρία του ότι η βάση της δυναστείας ήταν στις Θήβες επαληθεύεται από στοιχεία της εποχής. Είναι κατά τη διάρκεια αυτής της δυναστείας που η Αίγυπτος ενοποιείται περνώντας στην περίοδο του Μέσου βασιλείου.

Η καταγωγή της δυναστείας έλκει την καταγωγή της από έναν νομάρχη των Θηβών, τον "Ιντέφ τον Μέγα γιο του Iku", ο οποίος αναφέρεται σε κάποιες επιγραφές της εποχής. Όμως, ο άμεσος διάδοχός του Μεντουχοτέπ Α' θεωρείται ως ο πρώτος Φαραώ αυτής της δυναστείας.

Μια επιγραφή που χαράχτηκε υπό τη βασιλεία του Ιντέφ Β' δείχνει  ότι ήταν ο πρώτος που διεκδίκησε την εξουσία όλης της Αιγύπτου, κάτι που έφερε σε σύγκρουση τις Θήβες με τους ηγεμόνες της Ηρακλεόπολις της 10ης Δυναστείας. Ο Ιντέφ διεξήγαγε πολλές εκστρατείες στα βόρεια, και κατέλαβε το σημαντικό νομό με πρωτεύουσα την Άβυδο.

Οι αψιμαχίες μεταξύ της Θήβας και της Ηρακλεόπολης συνεχίστηκαν διαλλειματικά, μέχρι το 14ο έτος βασιλείας του Μεντουχοτέπ Β', όταν η Ηρακλεόπολη νικήθηκε και η 11η Δυναστεία άρχισε να εδραιώνει την εξουσία της. Οι ηγεμόνες της επέβαλαν ξανά την επιρροή τους στα γειτονικά τους κράτη στην Αφρική και την Εγγύς Ανατολή. Ο Μεντουχοτέπ Β' έστειλε αποστολές στην Φοινίκη για να αποκτήσει ξυλεία κέδρου. Ο Μεντουχοτέπ Γ ' έστειλε αποστολή νότια από την Κοπτό στη Γη της Πουντ.

Η βασιλεία του τελευταίου Φαραώ της δυναστείας, και συνεπώς και του τέλους της, περικλείεται από μυστήριο. Σύγχρονες αναφορές αναφέρονται σε "εφτά κενά χρόνια" που ακολούθησαν το θάνατο του Μεντουχοτέπ Γ ', το οποίο αντιστοιχεί στην βασιλεία του Nebtawyra Μεντουχοτέπ Δ'.  Οι μελετητές σήμερα ταυτίζουν τον βεζίρη Αμενεμχάτ με τον Αμενεμχέτ Α', τον πρώτο Φαραώ της 12ης δυναστείας, ως μέρος της θεωρίας ότι ο Αμενεμχέτ Α' κατέλαβε την εξουσία με πραξικόπημα.

## Σημειώσεις


Κατηγορία:Δυναστείες της αρχαίας Αιγύπτου
Χανάτο

Το **Χανάτο**, απαντάται και ως **χαγανάτο**, είναι τουρκο-μογγολική λέξη που περιγράφει μια πολιτική οντότητα που κυβερνιόταν από ένα Χαν. Αυτή η πολιτική οντότητα είναι τυπική για τους λαούς της ευρασιατικής στέπας και μπορεί να αντιστοιχεί στην περιοχή μιας φυλής, σε βασίλειο ή σε αυτοκρατορία.

Ένα από τα πιο ξακουστά χανάτα ήταν το Χανάτο της Κριμαίας.

Ιδιαίτερα γνωστά επίσης είναι τα τέσσερα χανάτα (ή ulus, μογγολ. uls = χώρα, περιοχή), τα οποία απάρτιζαν τη Μογγολική αυτοκρατορία κατά τον 13ο και τον 14ο αιώνα. Με τον θάνατό του, ο Τζένγκις Χαν μοίρασε την αυτοκρατορία του στους τέσσερις γιους και τις κόρες του. Μετά τον θάνατο του Μόνγκε (Möngke) το 1259 ο πόλεμος διαδοχής μεταξύ του Κουμπλάι Χαν και του Αρίκ Μπόκε (Ariq Böke) σήμανε το τέλος της ενιαίας μογγολικής αυτοκρατορίας και την επάνοδο των χανάτων:
* Χανάτο Τσαγκατάι : Κάλυπτε την κεντρική Ασία, τιμάριο των Τσαγκαταϊδών
* Χανάτο του Κιπτσάκ: Κάλυπτε τις ρωσικές στέπες και το Καζακστάν, τιμάριο της Χρυσής Ορδής
* Το "τοπικό" Χανάτο (ilkhanat) της Περσίας, κυρίαρχο έδαφος των Ιλχανιδών
* Η Κίνα των Γιουάν (Yuan), η οποία περιέκλειε και τη Μογγολία.

## Παραπομπές


*
Κατηγορία:Μορφές διακυβέρνησης
Κατηγορία:Πριγκιπάτα
Κατηγορία:Ισλαμικά κράτη ανά είδος
Μητροπολίτης Μάνης Χρυσόστομος Κορακίτης

**Ο Μητροπολίτης Χρυσόστομος** (κατά κόσμον Δημήτριος Κορακίτης) ήταν Επίσκοπος και Μητροπολίτης της Ιεράς Μητροπόλεως Μάνης (πρώην ονομασία Γυθείου και Οιτύλου).

Γεννήθηκε στην Αθήνα το 1933. Σπούδασε στην Θεολογική Σχολή του Πανεπιστημίου Αθηνών, απ' όπου αποφοίτησε το 1957. 

Διάκονος χειροτονήθηκε το 1960 και Πρεσβύτερος το 1966. Δραστηριοποιήθηκε στην Μέση Εκπαίδευση ως καθηγητής από το 1958 έως το 1963. Το 1969, διορίστηκε Γραμματέας και Κωδικογράφος της Ιεράς Συνόδου της Εκκλησίας της Ελλάδος. Από το 1966 έως την εκλογή του, διακόνησε ως Ιεροκύρηξ της Αρχιεπισκοπής Αθηνών και Ιερατικός προϊστάμενος του Ιερού Ναού Αγίας Ειρήνης οδού Αιόλου.

Στις 4 Οκτωβρίου 1996 εξελέγη από την Ιεραρχία της Εκκλησίας της Ελλάδος, Μητροπολίτης Γυθείου και Οιτύλου και χειροτονήθηκε στις 6 Οκτωβρίου στον Ιερό Καθεδρικό Ναό Αθηνών.

Απεβίωσε στις 8 Νοεμβρίου 2017  σε ηλικία 84 ετών στην Αρεόπολη Μάνης ιερουργών κατά την ώρα της θείας λειτουργίας κατόπιν καρδιακού επεισοδίου. 

## Εξωτερικοί σύνδεσμοι
*Ιστοσελίδα Ι. Μ. Μάνης

## Παραπομπές


Κατηγορία:Μητροπολίτες Μάνης
Βουλή των Αντιπροσώπων του Όρεγκον

Η **Βουλή των Αντιπροσώπων του Όρεγκον** (αγγλικά: *Oregon House of Representatives*) είναι η κάτω βουλή της Νομοθετικής Συνέλευσης του Όρεγκον. Υπάρχουν 60 μέλη της Βουλής, που εκπροσωπούν 60 περιφέρειες στην πολιτεία, έκαστη με πληθυσμό 57.000. Η Βουλή συνέρχεται στο Πολιτειακό Καπιτώλιο του Όρεγκον στο Σάλεμ.

Οι Πολιτειακοί Γερουσιαστές του Όρεγκον υπηρετούν τετραετείς θητείες χωρίς όρια. Το 2002, το Ανώτατο Δικαστήριο του Όρεγκον αποκήρυξε το από δεκαετίας Oregon Ballot Measure 3, το οποίο περιόριζε τους Πολιτειακούς Γερουσιαστές σε δύο θητείες (οκτώ έτη) on procedural grounds.

Επειδή η Βουλή είναι διαιρεμένη στη μέση μεταξύ δύο κομμάτων, κατά την νομοθετική συνεδρίαση του 2011, υπάρχουν δύο ταυτόχρονοι Ομιλητές: ο Δημοκρατικός Arnie Roblan από το Coos Bay, και ο Ρεπουμπλικανός Bruce Hanna από το Ρόουζμπεργκ.

## Σύνθεση
Οι Δημοκρατικοί κέρδισαν τέσσερις έδρες στις εκλογές του 2012, κερδίζοντας μια πλειοψηφία 34–26. 

## Αναφορές


## Εξωτερικοί σύνδεσμοι
*Oregon House of Representatives
*Map of House Districts
*Lists of legislators and legislative staff  going back to pre-statehood Oregon

Ορεγκον
Κατηγορία:Όρεγκον
Φιλελεύθερη Συμμαχία (Δανία)

thumb|right|250px|Το λογότυπο του κόμματος από το 2008 μέχρι το 2019.
Η **Φιλελεύθερη Συμμαχία** (δαν. *Liberal Alliance*) είναι ένα φιλελεύθερο κόμμα της Δανίας. Ιδρύθηκε αρχικά ως **Νέα Συμμαχία** (δαν. *Ny Alliance*) και ήταν το πρώτο μεγάλο νέο κόμμα μέσα σε μια δεκαετία. Μετά τις εκλογές του 2022, το κόμμα έχει 14 από τις συνολικά 179 έδρες στο Φόλκετινγκ. 

Το κόμμα ιδρύθηκε στις 7 Μαΐου 2007 από τους Νάσερ Καντέρ και Άντερς Σάμιουελσεν, αμφότεροι από το Κοινωνικό Φιλελεύθερο Κόμμα, και τη Γκίτε Ζέεμπεργκ από το Συντηρητικό Λαϊκό Κόμμα. Στις εκλογές του 2007, το κόμμα κέρδισε 5 έδρες ενώ, μετά τις εκλογές στράφηκε προς τον οικονομικό φιλελευθερισμό και την κεντροδεξιά και μετονομάστηκε σε Φιλελεύθερη Συμμαχία. Μετά την αποχώρηση της Ζέεμπεργκ και του Καντέρ, το κόμμα οργανώθηκε εκ νέου υπό τον Σάμιουελσεν και κέρδισε 9 έδρες το 2011. 

## Έδρες σε κοινοβούλια

## Παραπομπές


Κατηγορία:Πολιτικά κόμματα της Δανίας
Κατηγορία:Φιλελεύθερα κόμματα στη Δανία
Βιζιαναγκάραμ νομός

Ο Νομός **Βιζιαναγκάραμ** ( Τελούγκου: విజయనగర o జిల్లా ), γνωστός και ως **Βιτζαγιαναγκάραμ** είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας. Η συνολική του έκταση είναι 6.540 τετ. χλμ. και ο πληθυσμός του 2.245.100 κάτοικοι (2011). Πρόκειται για παραμεθόριο και παράλιο νομό με ανάπτυγμα ακτής 28 χλμ. και κλίμα τροπικό. Βρίσκεται στη περιφέρεια της Παράλιας Άντρας, στο βορειο-ανατολικό τμήμα της πολιτείας, στα σύνορα με την πολιτεία Τσατίσγκαρ. 
Πρωτεύουσα του νομού είναι η πόλη Βιζιαναγκάραμ, ή Βιτζαγιαναγκάραμ, απ΄ όπου και το όνομά του, αποτελώντας έδρα και της μίας εκ των δύο επαρχιών του νομού.Επικρατούσα γλώσσα είναι η Τελούγκου.

Ο νομός Βιζιαναγκάραμ που ιδρύθηκε  την 1 Ιουνίου του 1979. περιλαμβάνει 2 επαρχίες (ζώνες), στις οποίες κατανέμονται 34 διαμερίσματα στα οποία περιλαμβάνονται 34 δήμοι και 1551 χωριά. 
Οι δύο επαρχίες (ζώνες) είναι η Βιζιαναγκάραμ με 19 διαμερίσματα και η Παρισατίπουραμ με 15 διαμερίσματα που εδρεύουν στις ομώνυμες πόλεις.

## Παραπομπές


## Πηγές
* *Εγκυκλοπαίδεια Πάπυρος Larousse Britannica*, τόμ. 14ος, σελ. 392

## Εξωτερικοί σύνδεσμοι
* 
* Επίσημη ιστοσελίδα Νομού Βιζιαναγκάραμ
* Zilla Parishad Vizianagaram Website

Κατηγορία:Νομοί της Άντρα Πραντές
Μητροπολίτης Χαλκίδος, Ιστιαίας και Βορείων Σποράδων Χρυσόστομος

Ο **Μητροπολίτης Χαλκίδος, Ιστιαίας και Βορείων Σποράδων Χρυσόστομος Β**' (κατά κόσμον *Κωνσταντίνος Τριανταφύλλου*, Βασιλικό Χαλκίδος, 17 Οκτωβρίου 1957) είναι Έλληνας Θεολόγος και Επίσκοπος της Εκκλησίας της Ελλάδος.

## Βιογραφικά στοιχεία
Ο Μητροπολίτης Χρυσόστομος (κατά κόσμον Κωνσταντίνος Τριανταφύλλου) γεννήθηκε στο Βασιλικό της Επαρχίας Χαλκίδας το 1957. 

Φοίτησε στη Ριζάρειο Εκκλησιαστική Σχολή Αθηνών και ακολούθως στην Θεολογική Σχολή του Πανεπιστημιου Αθηνών, από όπου αποφοίτησε το 1981. Το 1988 έλαβε μεταπτυχιακό δίπλωμα ειδίκευσης στον Τομέα Λατρείας, Αρχαιολογίας και Τέχνης (γνωστικό αντικείμενο Λειτουργική) της Θεολογικής Σχολής του Αριστοτελείου Πανεπιστημίου Θεσσαλονίκης.

Εκάρη μοναχός στην Μονή Αγίου Γεωργίου Άρμα Χαλκίδος και χειροτονήθηκε Διάκονος και Πρεσβύτερος στον Μητροπολιτικό Ναό Αγίου Δημητρίου Χαλκίδος από τον Γέροντά του Μητροπολίτη Χαλκίδος, Ιστιαίας και Βορείων Σποράδων Χρυσόστομο Α΄ το 1983 και χειροθετήθηκε Αρχιμανδρίτης. Στις 13 Οκτωβρίου 1985 έλαβε το οφίκιο της πνευματικής πατρότητος. Υπηρέτησε ως Ιεροκήρυκας και Γενικός Αρχιερατικός Επίτροπος της Ιεράς Μητροπόλεως Χαλκίδος και ανέπτυξε ιεραποστολική δραστηριότητα σε όλη την έκταση της Μητροπόλεως. Προσέφερε τις υπηρεσίες του στον τομέα της νεότητας μέσα από την Κατηχητική κίνηση της Ιεράς Μητροπόλεως, τη σχέση με τους μαθητές των σχολείων, ενώ ιδιαίτερη υπήρξε η μέριμνά του για τους υποψήφιους κληρικούς, πολλούς από τους οποίους εισήγαγε στην ιεροσύνη.

Στις 14 Δεκεμβρίου 2001 εξελέγη από την Ιεραρχία της Εκκλησίας της Ελλάδος, Μητροπολίτης Χαλκίδος, Ιστιαίας και Βορείων Σποράδων. Η χειροτονία του τελέσθηκε στις 17 Δεκεμβρίου 2001 στον Ιερό Μητροπολιτικό Ναό των Αθηνών από τον Αρχιεπίσκοπος Αθηνών Χριστόδουλο και ενθρονίστηκε στις 12 Ιανουαρίου 2002 στον Μητροπολιτικό Ναό Αγίου Δημητρίου Χαλκίδος.

## Εξωτερικοί σύνδεσμοι
*Ιστοσελίδα Ιεράς Μητροπόλεως Χαλκίδος

Χρυσοστομος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Ιερά Μητρόπολις Ιταλίας

Η **Ιερά Μητρόπολις Ιταλίας** είναι μία από τις επαρχίες του Οικουμενικού Θρόνου, του Οικουμενικού Πατριαρχείου Κωνσταντινουπόλεως, η οποία δημιουργήθηκε το 1991. 

Η έδρα της βρίσκεται στην Βενετία και σημερινός Ποιμενάρχης της είναι ο Μητροπολίτης Πολύκαρπος (Σταυρόπουλος).

## Ιστορικά στοιχεία
Η παρουσία της Ορθοδοξίας στη Σικελία και την Ιταλία ασκεί την επιρροή της από την ελληνική αποίκηση και διασπορά, όπου πόλεις όπως οι Συρακούσες και η Μεσσήνη είχαν ιδρυθεί από Έλληνες αποίκους και ήταν μέρος της Μεγάλης Ελλάδας πριν την κατάκτησή τους από τους Ρωμαίους.

Η Μητρόπολη ιδρύθηκε με Πατριαρχικό και Συνοδικό Τόμο στις 5 Νοεμβρίου 1991, με απόσπαση περιοχών από τη Ιερά Μητρόπολη Αυστρίας. Έδρα του Μητροπολίτη της ορίστηκε ο ιστορικός ναός του Αγίου Γεωργίου των Ελλήνων στη Βενετία.

Το 1998 αναγνωρίσθηκε ως Νομικό Πρόσωπο Δημοσίου Δικαίου από τη Δημοκρατία της Ιταλίας. Τον Μάρτιο του 2005 έγινε υπαγωγή του κράτους της Μάλτας (ή Μελίτης) στην πνευματική δικαιοδοσία της Ιεράς Μητροπόλεως Ιταλίας. Η Μητρόπολις Ιταλίας και Μελίτης αναγνωρίσθηκε επισήμως από τις αρχές της Δημοκρατίας του Αγίου Μαρίνου στις 24 Σεπτεμβρίου 2010. Στις 18 Ιουλίου 2012, μετά από έγκριση του Κοινοβουλίου και της Γερουσίας της Ιταλίας, υπογράφτηκε συμφωνία μεταξύ Ιταλίας και Ορθοδόξου Μητροπόλεως Ιταλίας, με την οποία έλαβε προνόμια ανάλογα της Ρωμαιοκαθολικής Εκκλησίας. 

Τον Ιανουάριο του 2021, με απόφαση της Ιεράς Συνόδου του Οικουμενικού Πατριαρχείου, απεκόπη από τη δικαιοδοσία της Μητροπόλεως η Μελίτη (Μάλτα) και κατέστη Πατριαρχική Εξαρχία.

Στις 28 Νοεμβρίου 2022 η Ιερά Σύνοδος του Οικουμενικού Πατριαρχείου εξέλεξε τρεις βοηθούς επισκόπους για την Ιερά Μητρόπολη Ιταλίας, τον Επίσκοπο Κρατείας Γεώργιο (Αντωνόπουλο), τον Επίσκοπο Κοτυαίου Διονύσιο (Παπαβασιλείου) και τον Επίσκοπο Θερμών Αθηναγόρα (Fasiolo).

[thumb|right|250px|Ο [Άγιος Γεώργιος των Ελλήνων της Βενετίας]]

## Δικαιοδοσία
Σήμερα περιλαμβάνει στην δικαιοδοσία της την Ιταλία και τον Άγιο Μαρίνο.

Υπάρχουν περίπου 70 Ενορίες - Ιεροί Ναοί, περίπου 42 κληρικοί, ενώ οι μοναχοί και οι μοναχές της Ιεράς Μητροπόλεως δεν ξεπερνούν τους 20.

## Οργάνωση

### Μητροπολίτης

### Βοηθοί επίσκοποι

### Αρχιερατικές περιφέρειες

## Παραπομπές


## Εξωτερικοί σύνδεσμοι
* 
* 


Ιταλια
Κατηγορία:Ανατολική Ορθοδοξία στην Ιταλία
2121 Σεβαστούπολη

μικρογραφία|Η τροχιά του αστεροειδούς 2121 Σεβαστούπολη
Η **Σεβαστούπολη** (*Sevastopol*) είναι ένας αστεροειδής που περιφέρεται κυρίως στην εσωτερική περιοχή (μέχρι το εσώτατο όριο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1971 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από την πόλη Σεβαστούπολη της Κριμαίας.

## Φυσικά χαρακτηριστικά
Τα κυρίως φυσικά χαρακτηριστικά της Σεβαστούπολης είναι άγνωστα. Η Σεβαστούπολη περιστρέφεται γύρω από τον εαυτό της μία φορά κάθε 2 ώρες 54 λεπτά και 23,0 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεβαστουπολη
Κατηγορία:Σεβαστούπολη
2122 Πιατιλέτκα

Η **Πιατιλέτκα (Pyatiletka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1971 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από το Πενταετές Οικονομικό Πλάνο της ΕΣΣΔ, με την ευκαιρία της 50ής επετείου από την υιοθέτηση του πρώτου τέτοιου πλάνου.

## Φυσικά χαρακτηριστικά
Τα φυσικά χαρακτηριστικά της Πιατιλέτκα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πιατιλετκα
2123 Βλτάβα

μικρογραφία|Η τροχιά του αστεροειδούς 2123 Βλτάβα
Ο **Βλτάβα (Vltava)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1973 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον ποταμό της Τσεχίας Βλάτβα (γνωστός και ως Μολδάβας) που περιρρέει την Πράγα.

## Φυσικά χαρακτηριστικά
Η μέση διάμετρος του Βλτάβα εκτιμάται σε 14,42 χιλιόμετρα, ενώ το γεωμετρικό άλβεδό του είναι 0,2135 ± 0,046. Ο Βλτάβα περιστρέφεται γύρω από τον εαυτό του μία φορά κάθε 24 ως 44 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βλταβα
2124 Νίσεν

Ο **Νίσεν (Nissen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1974 από το προσωπικό του «Αστεροσκοπείου Φελίξ Αγκυγιάρ» (Ελ Λεονθίτο της Αργεντινής) και πήρε το όνομά του προς τιμή του Αργεντινού αστρονόμου Χουάν Χοσέ Νίσεν (*Juan José Nissen*, 1901-1978), πρώτου ιστορικά διευθυντή του αστεροσκοπείου αυτού.

## Φυσικά χαρακτηριστικά
Τα φυσικά χαρακτηριστικά του Νίσεν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νισεν
2125 Καρλ-Όντγες

Ο **Καρλ-`Οντγες (Karl-Ontjes)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,817. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Γερμανού φυσικού Καρλ-`Οντγες Γκρένεβελντ (*Karl-Ontjes Groeneveld*).

## Φυσικά χαρακτηριστικά
Η μέση διάμετρος του Καρλ-`Οντγες εκτιμάται σε 13,69 χιλιόμετρα, ενώ το γεωμετρικό άλβεδό του είναι 0,103 ± 0,020.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρλ-Οντγες
2126 Γκερασίμοβιτς

μικρογραφία|3D μοντέλο του αστεροειδούς 2126 Γκερασίμοβιτς
Ο **Γκερασίμοβιτς (Gerasimovich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της προς τιμή του Ουκρανού αστρονόμου Μπαρίς Πέτροβιτς Γκερασίμοβιτς (Борис Петрович Герасимович, 1889-1937).

## Φυσικά χαρακτηριστικά
Τα κυρίως φυσικά χαρακτηριστικά του Γκερασίμοβιτς είναι άγνωστα. Ο Γκερασίμοβιτς περιστρέφεται γύρω από τον εαυτό του μία φορά κάθε 16 ως 29 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκερασιμοβιτς
Αγκαρτάλα

Η **Αγκάρταλα**, ή **Αγκαρτάλα**, ή **Αγκορτόλα**, ( Μπενγκάλι : আগরতলা Agortôla , Κοκμπόροκ : আগরতলা ) είναι πόλη της ΒΑ. Ινδίας, πρωτεύουσα της ομόσπονδης πολιτείας Τρίπουρα. Είναι αμφίπλευρα παρόχθια πόλη του ποταμού Χαρόα και παραμεθόρια, απέχουσα 2 χλμ. από τα σύνορα με το Μπανγκλαντές. Πρόκειται για τη δεύτερη μεγαλύτερη πόλη σε πληθυσμό στη ΒΑ. Ινδία μετά την Γκαουχάτι.

Η πόλη, που αποτελεί σήμερα σπουδαίο εμπορικό κέντρο και κόμβο συγκοινωνιών (οδικών, σιδηροδρομικών και αεροπορικών) βρίσκεται σε υψόμετρο 12 μ., το κλίμα της είναι υγρό τροπικό και καταλαμβάνει έκταση περί τα 60 τ.χλμ. Ο δε πληθυσμός της (2004) αριθμούσε 3.671.000 κατοίκους. Μετά τις τελευταίες επεκτάσεις του δημοτικού διαμερίσματος έχουν υπερβεί τα 5.000.000 κατοίκους.

Η πόλη είναι πλούσια σε πάρκα, ναούς, σχεδόν όλων των δογμάτων και παλάτια, δεδομένου ότι παλαιότερα αποτελούσε μαχαράτο. Αποτελεί έδρα της κυβέρνησης της πολιτείας. Επίσης στη πόλη υφίστανται πολλά εκπαιδευτικά ιδρύματα και ένα πανεπιστήμιο. Κυρίαρχη γλώσσα είναι η Μπενγκάλι.

## Πηγές
* "Εγκυκλοπαίδεια Πάπυρος Larousse Britannica" τομ.2ος, σελ.10.

## Εξωτερικοί σύνδεσμοι

* Bengali newspaper of Tripura
* About AMC
* Tripura tourism website, Government of Tripura 
* Tripura University website 
* Tripura Police website
* TSECL
* Agartala Horti Agriculture Government Offices 
* Weather statistics at Weather.co.uk
* Agartala on GlobalGuide.Org 
* Tripura tribal information and community portal 
* Durga Puja from Agartala
* MSN Map
* Κολέγιο Ιατρικής Αγκαρτάλα

Κατηγορία:Πόλεις της Ινδίας
2127 Τάνια

Η **Τάνια (Tanya)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,70. Ανακαλύφθηκε το 1971 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Τάνια (Τατιάνας) Σαβίτσεβα (Татья́на Никола́евна Са́вичева, 1930-1944), που κράτησε ημερολόγιο κατά την Πολιορκία του Λένινγκραντ.

## Φυσικά χαρακτηριστικά
Η μέση διάμετρος της Τάνια εκτιμάται σε 39,28 χιλιόμετρα, ενώ το γεωμετρικό άλβεδό της είναι 0,0601.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τανια
2128 Γουέδεριλ

Ο **Γουέδεριλ (Wetherill)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1973 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Αμερικανού γεωφυσικού και αστροφυσικού Τζωρτζ Γουέδεριλ (*George Wetherill*, 1925-2006).

Εξαιτίας της πολύ μεγάλης εκκεντρότητας της τροχιάς του, κοντά στο περιήλιό του ο Γουέδεριλ εξέρχεται από το εσώτατο όριο της Κύριας Ζώνης και προσεγγίζει την τροχιά του `Αρη, ενώ αντίθετα κατά το αφήλιό του προσεγγίζει το εξωτερικό όριο της Κύριας Ζώνης, προς την πλευρά του Δία.

## Φυσικά χαρακτηριστικά
Τα φυσικά χαρακτηριστικά του Γουέδεριλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουεδεριλ
2129 Κοζικόζι

Ο **Κοζικόζι (Cosicosi)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την ιταλική έκφραση για την *αδιαφορία*.

## Φυσικά χαρακτηριστικά
Τα φυσικά χαρακτηριστικά του Κοζικόζι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοζικοζι
2130 Ευδοκία

Η **Ευδοκία (Evdokiya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και της έδωσε το όνομα της μητέρας της, Ευδοκίας Ε. Στσελόκοβα.

## Φυσικά χαρακτηριστικά
Τα φυσικά χαρακτηριστικά της Ευδοκίας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ευδοκια
Ινστιτούτο Μπουτσέριους για την Έρευνα της Σύγχρονης Γερμανικής Ιστορίας και Κοινωνίας

Το **Ινστιτούτο Μπουτσέριους για την Έρευνα της Σύγχρονης Γερμανικής Ιστορίας και Κοινωνίας** στο Πανεπιστήμιο Χάιφα (εβραϊκά): מכון בוצריוס לחקר החברה וההיסטוריה הגרמנית בת זמננו) ιδρύθηκε το 2001 από το ίδρυμα ZEIT-Stiftung Ebelin und Gerd Bucerius. Το ινστιτούτο ασχολείται με τη σύγχρονη ιστορία και με κοινωνικά, πολιτικά και πολιτισμικά ζητήματα της σύγχρονης Γερμανίας. Το ινστιτούτο ιδρύθηκε από την ιστορικό Γιφάτ Βάις (Yfaat Weiss), που ήταν και η πρώτη διευθύντριά του. Από το 2008 το ινστιτούτο διευθύνεται από τον ιστορικό Έιμος Μόρρις-Ράιχ (Amos Morris-Reich).

## Έρευνα
Το ινστιτούτο υποστηρίζει έρευνες στον τομέα της σύγχρονης ιστορίας και της κοινωνικής, πολιτισμικής και πολιτικής πραγματικότητας της Γερμανίας. Επίσης υποστηρίζει την ακαδημαϊκή ανταλλαγή μεταξύ Γερμανίας, Ευρώπης, και Ισραήλ. Συγκεκριμένα ασχολείται με τα εξής θέματα: διαμόρφωση ταυτότητας, μετανάστευση, κοινωνική ένταξη μεταναστών, πολυπολιτισμικότητα, ιθαγένεια και φιλελευθερισμός, καθώς και με θέματα «φυλής», «οπτικής ιστορίας» (visual history) και ιστορίας της επιστήμης σε Γερμανία, Ισραήλ και Ευρώπη.

## Ακαδημαϊκές και δημόσιες δραστηριότητες
Κάθε χρόνο το ινστιτούτο οργανώνει συνέδρια και δημόσιες διαλέξεις για θέματα όπως «Οι εμπειρίες ομοφυλοφίλων στο Τρίτο Ράιχ και στο Ολοκαύτωμα», «Γερμανικές και ισραηλινές προοπτικές για το σύγχρονο Ιράν και τον ιρανικό πολιτισμό» και «Η έννοια της "Φυλής" στην ιστορία των θεωρητικών επιστημών». Επιπλέον το ινστιτούτο έχει διοργανώσει διαλέξεις διάσημων προσωπικοτήτων όπως η πολιτικός Ρίτα Σύσμουτ (Rita Süssmuth), ο δημοσιογράφος Γιόζεφ Γιόφε (Josef Joffe) και ο μουσικός Βολφ Μπίρμαν (Wolf Biermann). Το ινστιτούτο διοργανώνει επίσης φεστιβάλ κινηματογράφου και μουσικές παραστάσεις.

## Υποτροφίες και ακαδημαϊκή ανταλλαγή
Το ινστιτούτο υποστηρίζει νέους Ισραηλινούς και Γερμανούς επιστήμονες με υποτροφίες στα πλαίσια ενός προγράμματος ακαδημαϊκής ανταλλαγής. Συνεργάζεται με διάφορα επιστημονικά ινστιτούτα σε Γερμανία και Ισραήλ καθώς και με τα γερμανικά ιδρύματα που δραστηριοποιούνται στο Ισραήλ.

## Δημοσιεύσεις
Τα αποτελέσματα μερικών συνεδριών στο ινστιτούτο δημοσιεύτηκαν σαν βιβλία ή σε επιστημονικά περιοδικά, όπως:
* Margalit Gilad and Yfaat Weiss(εκδ.): "Memory and Amnesia: The Holocaust in Germany" (στα εβραϊκά), Hakibbutz Hameuchad Publishing House Ltd., 2005.
* Leo Baeck Institute Yearbook 49 (2004), στο θέμα της επιστροφής Εβραίων στη Γερμανία μετά το Ολοκαύτωμα.
* Mittelweg 36. Zeitschrift des Hamburger Instituts für Sozialforschung 13 (Oktober/November 2004), στο θέμα των «φονιάδων γειτόνων» („deadly neighbours“).

Κατηγορία:Εκπαίδευση στο Ισραήλ
Κωνσταντίνος Α΄ (αποσαφήνιση)

Ο **[[Κωνσταντίνος Α΄]] ο Μέγας** (272-337) ήταν Ρωμαίος αυτοκράτορας.

Επίσης το όνομα μπορεί να αναφέρεται στους:

## Βασιλείς
* Κωνσταντίνος Α΄ της Ελλάδας (1868-1923)
* Κωνσταντίνος Α΄ της Αιθιοπίας (1399-1468)
* Κωνσταντίνος Α΄ της Ιμερετίας (θ. 1327)
* Κωνσταντίνος Α΄ της Γεωργίας (1369-1412)
* Κωνσταντίνος Α΄ της Καχετίας (1567-1605)
* Κωνσταντίνος Α΄ της Αρμενίας (1278-1310)

## Λοιποί
* Κωνσταντίνος Α΄ της Αρμενίας (1035-1040)
* Κωνσταντίνος Α΄ της Κιλικίας (περ. 1221-1267), Καθολικός της Αρμενικής Εκκλησίας
* Κωνσταντίνος Α΄ της Αρμπόρεα, τοπικός ηγεμόνας του 11ου αιώνα στη Σαρδηνία
* Κωνσταντίνος Α΄ του Κάλιαρι, τοπικός ηγεμόνας του 11ου αιώνα στη Σαρδηνία
Μητροπολίτης Θαυμακού Ιάκωβος

Ο **Μητροπολίτης Θαυμακού Ιάκωβος** (Αθήνα, 1948) είναι Έλληνας Θεολόγος και τιτουλάριος επίσκοπος της Εκκλησίας της Ελλάδος.

## Βιογραφικά στοιχεία
Είναι γεννημένος στην Αθήνα το 1948. 

Σπούδασε στο τμήμα θεολογίας του Αριστοτελείου Πανεπιστημίου Θεσσαλονίκης. Το 1972 χειροτονήθηκε από τον τότε Αρχιεπίσκοπο Θυατείρων και Μεγάλης Βρετανίας Αθηναγόρα, σε διάκονο στον Καθεδρικό Ιερό Ναό της Αγίας Σοφίας στο Λονδίνο. Την ίδια χρονιά χειροτονήθηκε πρεσβύτερος. Έδωσε την υπηρεσία του σε διάφορες κοινότητες της πρωτεύουσας της Μεγάλης Βρετανίας, διατελώντας ως προϊστάμενος των τοπικών ναών και ως διευθυντής στα ελληνικά σχολεία.

Εργάσθηκε για 5 χρόνια ως Εκπαιδευτικός στο Λύκειο Ζακύνθο, υπηρετώντας παράλληλα ως Ιεροκήρυκας και Προϊστάμενος του Μητροπολιτικού Ναού Μητροπολιτικός Ναός Αγίου Νικολάου Ζακύνθου. Ακολούθως, ανέλαβε Εφημέριος του Ιερού Ναού Ευαγγελισμού της Θεοτόκου στο Γενικό Νοσοκομείο Αθηνών «Ο Ευαγγελισμός». Το 1988 ανέλαβε Προϊστάμενος στον Ιερό Ναό Αγίου Διονυσίου του Αρεοπαγίτου Αθηνών. Από το 1996 διετέλεσε Διευθυντής Προσωπικού της Ιεράς Αρχιεπισκοπής Αθηνών. Το 2009 του ανατέθηκε από τον Αρχιεπίσκοπο Αθηνών Ιερώνυμο Β' η εποπτεία των Ιερών Μονών και Ησυχαστηρίων της Ιεράς Αρχιεπισκοπής Αθηνών.

Διατέλεσε επί χρόνια ως πρώτος σύμβουλος στο Ηγουμενοσυμβούλιο της Ιεράς Μονής Παμμεγίστων Ασωμάτων Ταξιαρχών Πετράκη. Στις 3 Δεκεμβρίου 2003, εκλέχθηκε Ηγούμενος της Μονής Πετράκη.

Στις 8 Μαρτίου 2012, εκλέχθηκε από την Ιερά Σύνοδο της Εκκλησίας της Ελλάδας, Επίσκοπος Θαυμακού, Βοηθός Επίσκοπος της Αρχιεπισκοπής Αθηνών. Στις 11 Μαρτίου 2012, χειροτονήθηκε Επίσκοπος από τον Αρχιεπίσκοπος Ιερώνυμος Β´, στον Ιερό Ναό Αγίου Διονυσίου του Αρεοπαγίτου Αθηνών.

Στις 3 Νοεμβρίου του 2021 ανυψώθηκε σε Τιτουλάριο Μητροπολίτη μετά από πρόταση του Αρχιεπισκόπου Ιερωνύμου Β'.

## Τιμητικές Διακρίσεις
* Σταυρός των Θυατείρων, Ιερά Αρχιεπισκοπή Θυατείρων και Μεγάλης Βρετανίας
* Χρυσούν Μετάλλιο, Φιλολογικός Σύλλογος «Παρνασσός»

## Παραπομπές


Κατηγορία:Έλληνες ιεράρχες
Κατηγορία:Επίσκοποι Θαυμακού
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Στάδιο Μισέλ ντ'Ορνανό

Το **Στάδιο Μισέλ ντ'Ορνανό** (γαλλικά: *Stade Michel-d'Ornano*) είναι γήπεδο πολλαπλών χρήσεων στην Καέν της Γαλλίας. Αυτό τον καιρό χρησιμοποιείται σχεδόν αποκλειστικά για την διεξαγωγή ποδοσφαιρικών αναμετρήσεων, ενώ αποτελεί έδρα της ΣΜ Καέν. Έχει πάρει την ονομασία του από τον Γάλλο πολιτικό Μισέλ Ντ'Ορνανό, πρώην πρόεδρο της περιοχής της Κάτω Νορμανδίας.

Το γήπεδο κατασκευάστηκε το 1993, προκειμένου να αντικαταστήσει το Σταντ ντε Βενουά, και διαθέτει χωρητικότητα 21.500 θεατών. https://web.archive.org/web/20070102182923/http://www.smcaen.fr/le-club/le-stade/presentation

## Διεθνείς Αναμετρήσεις
Η Εθνική Γαλλίας έχει, κατά το παρελθόν, χρησιμοποιήσει δύο φορές το συγκεκριμένο γήπεδο:
* Γαλλία 3-1 Ρωσία (28 Ιουλίου 1993)
* Γαλλία 2-0 Ισραήλ (15 Νοεμβρίου 1995)

Η Εθνική Ελπίδων Γαλλίας έχει, επίσης, αγωνιστεί στο συγκεκριμένο γήπεδο, στα πλαίσια των προκριματικών του Ευρωπαϊκού Πρωταθλήματος:
* Γαλλία 1-1 Ισραήλ (7 Οκτωβρίου 2006)

Στα πλαίσια της προετοιμασίας της για το Παγκόσμιο Κύπελλο του 1998, η Αγγλία έδωσε έναν φιλικό αγώνα απέναντι στην ΣΜ Καέν:
* ΣΜ Καέν 0 - 1 Αγγλία (9 Ιουνίου 1998).

## Προσέλευση
Η κατά μέσο όρο προσέλευση εξαρτάται άμεσα από τα αποτελέσματα της ΣΜ Καέν. Οι περισσότεροι αγώνες είναι *sold-out* όταν η ομάδα αγωνίζεται στην Λιγκ 1, ενώ ο μέσος όρος της προσέλευσης κυμαίνεται στις  όταν η ΣΜ Καέν αγωνίζεται στην δεύτερη κατηγορία. 

Το απόλυτο ρεκόρ προσέλευσης στο Μισέλ Ντ'Ορνανό ήταν , σε έναν αγώνα με αντίπαλο την Μαρσέιγ το 2004.

## Εξωτερικοί σύνδεσμοι
*  Οδηγός του σταδίου
*  Ιστοσελίδα της FFF 

Κατηγορία:ΣΜ Καέν
Μισέλ Ντ'Ορνανό
Βαράγκαλ νομός

Ο Νομός **Βαράγκαλ**, (Τελούγκου : వరంగల్ జిల్లా , Ουρντού : وارنگل ضلع ) , είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας.  Η συνολική του έκταση είναι 12.846 τ.χλμ. και ο πληθυσμός του 3.246.000 κάτοικοι(2001). Βρίσκεται στο βόρειο-κεντρικό τμήμα της πολιτείας, στη περιφέρεια Τελανγκάνα, στη λεκάνη απορροής του ποταμού Γκοντάβαρι. Πρωτεύουσα του νομού είναι η πόλη Βαράγκαλ απ΄ όπου και το όνομά του, αποτελώντας έδρα και της μίας εκ των δύο επαρχιών του νομού.

Ο νομός Βαράγκαλ περιλαμβάνει 2 επαρχίες (ζώνες), στις οποίες κατανέμονται 51 δήμοι και κοινότητες. Η επαρχία Βαράγκαλ περιλαμβάνει τρεις κύριες πόλςις καλούμενη έτσι και τριπλή πόλη ή τρίπολη. Επίσημη γλώσσα είναι η Τελούγκου.

Εκ του γεγονότος ότι ο νομός αυτός βρίσκεται μέσα στη περιφέρεια Τελαγκάνα που τελεί σε συνεχή αγώνα αυτονομίας τυγχάνει να βρίσκεται συνεχώς στην επικαιρότητα. Κύρια αγροτικά προϊόντα είναι το βαμβάκι, το ρύζι και ο καπνός, ενώ στα λατομικά περιλαμβάνεται ο εξαίρετος μαύρος και καφέ γρανίτης που εξάγεται από αυτόν τον νομό. Παρότι σπουδαία γεωργική περιοχή η οικονομία αυτού είναι ιδιαίτερα προβληματική όπου και συμπεριλαμβάνεται στους νομούς ιδιαίτερης οικονομικής βοήθειας εκ μέρους του κράτους της Ινδίας. 

## Παραπομπές


## Πηγές
* "Εγκυκλοπαίδεια Πάπυρος Larousse Britannica" 

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Νομοί της Άντρα Πραντές
Ντανιέλ Μορεϊρά

Ο **Ντανιέλ Μορεϊρά** (γεννημένος στις 8 Αυγούστου 1977 στην Μωμπέζ) είναι ένας παλαίμαχος Γάλλος ποδοσφαιριστής. Αγωνιζόταν στη διάρκεια της καριέρας του στη θέση του επιθετικού.

Ο Μορεϊρά ξεκίνησε την καριέρα του από τη Βαλανσιέν ΦΚ, προτού πάρει μεταγραφή για την Γκανγκάμπ. Φορώντας τη φανέλα της, έφτασε ως τον τελικό του Κυπέλλου Γαλλίας του 1997.

Το 1998, μετακόμισε στην ΡΚ Λανς. Με τους *Les Sang et Or*, κατέκτησε το Λιγκ Καπ Γαλλίας του 1999. Μετά από έξι χρόνια στο Σατντ Φελίξ Μπολέρ, επιβραβεύτηκε για τις εμφανίσεις του, με μια μεταγραφή στην Τουλούζ ΦΚ. Τη σεζόν 2005–06, υπήρξε μέλος ενός εξαιρετικού επιθετικού διδύμου, μαζί με τον, γεννημένο στη Βραζιλία, Τυνήσιο επιθετικό Σάντος, πετυχαίνοντας 15 τέρματα συνολικά στη Λιγκ 1.

Στις 22 Ιουνίου 2006, ο Μορεϊρά συμφώνησε να υπογράψει συμβόλαιο συνεργασίας με τη Σταντ Ρενναί έναντι ποσού ύψους €5.500.000.

Ο Μορεϊρά πραγματοποίησε μια διόλου ικανοποιητική σεζόν με τη νέα του ομάδα, μη καταφέρνοντας να πετύχει κάποιο τέρμα σε σύνολο 29 συμμετοχών (οι 17 εξ αυτών ως βασικός). Το 2008, παραχωρήθηκε υπό τη μορφή δανεικού στη νεοπροβιβασθείσα Γκρενόμπλ όπου, στις 9 Αυγούστου, πέτυχε ένα γκολ στο ντεμπούτο του απέναντι στη Σοσό, στο 89ο λεπτό της αναμέτρησης, εξασφαλίζοντας μια απρόσμενη εκτός έδρας νίκη με 2–1 στην πρώτη αναμέτρηση της Γκρενόμπλ για τη Λιγκ 1, ύστερα από 43 χρόνια απουσίας.

Τον Αύγουστο του 2009, μεταγράφηκε στην ΟΣ Μπουλόν. Μετά από έναν σοβαρό τραυματισμό στο γόνατο, υποχρεώθηκε να αποχωρήσει από τον χώρο του επαγγελματικού ποδοσφαίρου, τον Δεκέμβριο του 2010.

Ο Μορεϊρά μέτρησε συνολικά 3 διεθνείς συμμετοχές στη διάρκεια της καριέρας του, πραγματοπιώντας τον ντεμπούτο του με την Εθνική Γαλλίας στις 20 Νοεμβρίου 2002, σε μια νίκη με 3–0 επί της Σερβίας.

## Τίτλοι
* Φιναλίστ του Κυπέλλου Γαλλίας με την Γκανγκάμπ (1997)
* Νικητής του Λιγκ Καπ Γαλλίας με την ΡΚ Λανς (1999)

## Παραπομπές


## Εξωτερικοί σύνδεσμοι

* Προφίλ του Ντανιέλ Μορεϊρά, στατιστικά και φωτογραφίες

Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Βαλανσιέν ΦΚ
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Αν Αβάν ντε Γκανγκάμπ
Μητροπολίτης Βρεσθένης Θεόκλητος

Ο **Μητροπολίτης Θεόκλητος** (κατά κόσμον *Θεόδωρος Κουμαριανός*, Βόλος, 27 Νοεμβρίου 1953) είναι Έλληνας θεολόγος και ιεράρχης της Εκκλησίας της Ελλάδος, ο οποίος διατελεί τιτουλάριος Μητροπολίτης Βρεσθένης από το 2006.

Στο παρελθόν διετέλεσε Μητροπολίτης Θεσσαλιώτιδος και Φαναριοφερσάλων από το 1999 έως το 2006.

## Βιογραφικά στοιχεία
Γεννήθηκε στο Βόλο στις 27 Νοεμβρίου 1953.

Φοίτησε στην Ανωτέρα Εκκλησιαστική Σχολή Θεσσαλονίκης και ακολούθως σπούδασε θεολογία στη Θεολογική Σχολή του Πανεπιστημίου Αθηνών. 

Διάκονος χειροτονήθηκε στις 13 Απριλίου 1978 και πρεσβύτερος στις 26 Δεκεμβρίου 1981. Διετέλεσε Πρωτοσύγκελλος της Ιεράς Μητροπόλεως Δημητριάδος και Αλμυρού. Στη συνέχεια διορίστηκε εκπρόσωπος τύπου της Ιεράς Συνόδου της Εκκλησία της Ελλάδας και του Αρχιεπισκόπου Αθηνών και πάσης Ελλάδος Χριστοδούλου.

Στις 14 Οκτωβρίου 1999 εξελέγη από την Ιεραρχία της Εκκλησίας της Ελλάδος Μητροπολίτης Θεσσαλιώτιδος και Φαναριοφερσάλων. Χειροτονήθηκε στον επισκοπικό βαθμό δύο ημέρες αργότερα, στον Ιερό Ναό Αγίου Διονυσίου του Αρεοπαγίτου Αθηνών. Παραιτήθηκε την 1η Μαρτίου 2005, λόγω διερεύνησης των δικαστικών αρχών προς εκείνον μετά από εμπλοκή του ονόματος του στο λεγόμενο *«Παραδικαστικό Κύκλωμα»*. Στις 12 Ιανουαρίου 2006, εξελέγη τιτουλάριος Μητροπολίτης Βρεσθένης.

Το 2007 ο Αρχιεπίσκοπος Χριστόδουλος εξέτασε την εκλογή του ως Μητροπολίτη Μεσσηνίας, αλλά μετά την εκδήλωση αντιδράσεων ιεραρχών και της τοπικής κοινωνίας προκρίθηκε η υποψηφιότητα του Χρυσόστομου Σαββάτου. Δεκατέσσερα χρόνια αργότερα, το 2021, ήταν υποψήφιος στο τριπρόσωπο για την πλήρωση της Ιεράς Μητροπόλεως Λαγκαδά, Λητής και Ρεντίνης, ωστόσο δεν εξελέγη. Το 2023 ήταν υποψήφιος στο τριπρόσωπο για την πλήρωση της Ιεράς Μητροπόλεως Παραμυθίας, Φιλιατών, Γηρομερίου και Πάργας, αλλά ούτε και τότε εξελέγη.

## Παραπομπές


## Εξωτερικοί σύνδεσμοι
*Ιστοσελίδα Ιεράς Μητροπόλεως Θεσσαλιώτιδος και Φαναριοφερσάλων

Κατηγορία:Βιογραφία-επέκταση
Κατηγορία:Επίσκοποι Βρεσθένης
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 12/2012
Κατηγορία:Μητροπολίτες Θεσσαλιώτιδος και Φαναριοφερσάλων
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών